**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. სატენდერო წინადადება
6. პრეტენდენტის დისკვალიფიკაცია
7. კონფიდენციალურობა
8. სატენდერო წინადადების წარდგენა
   * + 1. **ტენდერის მიზანი**

სს „სამედიცინო კორპორაცია ევექსი“ („შემსყიდველი“) პრეტენდენტებს სთავაზობს გამოცხადებულ ტენდერში: „სატელეფონო მომსახურების შესყიდვა“ - მონაწილეობასა და წინადადების წარმოდგენას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან ხელშეკრულებას გააფორმებს სს საქართველოს ჯანდაცვის ჯგუფში შემვალი კომპანიები.

* + - 1. **­­შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2018 წლის 12 ოქტომბრის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულ პირთან გაფორმდება ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . .. . . . . . . . . . . . . . . . . . . . . . 02 ოქტომბერი 2018

სატენდერო წინადადებების მიღება . . . . . . . . . . . . . . . . . . . . . . . . . . . . . . . . . . . . . ..12 ოქტომბერი 2018

გამარჯვებული პრეტენდენტ/ებ/ის გამოვლენა და შეტყობინების გაგზავნა. . . .22 ოქტომბერი 2018

ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . . . . . . . . .31 ოქტომბერი 2018

შემსყიდველი იტოვებეს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.

ტენდერის შეჩერების / შეწყვეტის შესახებ ინფორმაციის მიღება პრეტენდენტ/ებ/ს შეეძლებათ სატენდერო განცხადების პორტალზე.

შემსყიდველი იტოვებეს უფლებას, გამარჯვებულთან ხელშეკრულების გაფორმებამდე გააფართოვოს ან შეცვალოს მოთხოვნები გასაწევ მომსახურებასთან/შესყიდვასთან დაკავშირებით, რის შესახებაც ინფორმაცია განთავსდება სატენდერო განცხადებების პორტალზე.

* + - 1. **მოთხოვნები მიმწოდებლისა და მოთხოვნილი სერვისის მიმართ**
  1. **მოთხოვნები მომსახურების მიმართ:**
     1. სატელეფონო მომსახურება VoIP ტექნოლოგიით;
     2. კავშირი SIP 2.0 პროტოკოლით, SIP Trunk მექანიზმით როგორც IP, ასევე SIP Authentication აუთენთიფიკაციით; ასევე, ზემოთ ხსენებული კავშირი ინდა იყოს გამართული VPN არხის შიგნით;
     3. სატელეფონო კავშირი 100 ერთდროული არხით;
     4. საჭიროების შემთხვევაში, დამატებითი არხ(ებ)ით უზრუნველყოფა;
     5. საერთაშორისო, საქალაქთაშორისო, სხვა ფიქსირებულ ოპერატორებთან და მობილურ ოპერატორებთან კავშირის წამობრივი დამრგვალება;
     6. ულიმიტო და უფასო ადგილობრივი სატელეფონო საუბრები ქსელის შიდა ნომრებზე;
     7. პერსონალური მენეჯერის მომსახურება, უფასო ტექნიკური მხარდაჭერა და კონსულტაცია 24/7;
     8. საიმედოობის დონე (Uptime) - არანაკლებ 99.9%;
     9. ინციდენტზე რეაგირების დრო - არაუმეტეს 3 საათისა.
  2. **რეპორტინგი:**
     1. ყოველთვიურად გაწეული მომსახურების შესახებ ანგარიში, ბილინგის ფორმატი Microsoft Excel ან Adobe Acrobat;
     2. დავალიანების შესახებ ინფორმაციის მიწოდება;
     3. კომუნიკაციის ეროვნული კომისიის მიერ განსაზღვრული პარამეტრებით ხარისხიანი სატელეფონო კავშირი.
  3. **უსაფრთხოება:**
     1. მიმწოდებელი უზრუნველყოფს სატელეფონო სერვისისა და სისტემის უსაფრთხოებას, კერძოდ:
* არასანქცირებული წვდომის მცდელობების აღკვეთას სხვადასხვა დაცვის სისტემების მეშვეობით;
* მიმართულებების შეზღუდვას;
* ერთდროული ზარების რაოდენობის შეზღუდვას;
* IP მისამართების მიხედვით შეზღუდვების დაწესებას.
  1. **მონიტორინგი:**
     1. მიმწოდებელი უზრუნველყოფს მონიტორინგს 24/7-ის განმავლობაში, კერძოდ:
* მონიტორინგი ზარებზე მიმართულებების მიხედვით;
* მიმართულებების კონტროლი შავი სიის მიხედვით;
* მომხმარებლის ბალანსის თანხობრივი მონიტორინგი;
* მომხმარებელთან სატელეფონო შეერთების სტატუსის მონიტორინგი;
* წარუმატებელი ზარების მცდელობების მონიტორინგი;
  1. **მოთხოვნები მომწოდებლის მიმართ:**
     1. შემსყიდველის მფლობელობაში არსებული ნომრის შენარჩუნება;
     2. საჭიროების შემთხვევაში, ახალი სატელეფონო ნომრების უსასყიდლოდ გამოყოფა;
     3. მომწოდებელს უნდა გააჩნდეს ანალოგიური მომსახურების გაწევის არანაკლებ 5-წლიანი გამოცდილება;
     4. მიმწოდებელს საქართველოს მასშტაბით უნდა გააჩნდეს ფიქსირებული აბონენტების ფართო ქსელი, არანაკლებ 10000 აბონენტისა.
        1. **შერჩევის კრიტერიუმები და მოთხოვნები მომწოდებლის მიმართ**

ტენდერში გამარჯვებული მომწოდებლის შერჩევა მოხდება შემსყიდველის მოთხოვნებთან შესაბამისობისა და წარმოდგენილი სატენდერო დოკუმენტაციის გათვალისწინებით.

სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში

**სატენდერო წინადადებები შეფასდება შემდეგი კრიტერიუმების მიხედვით:**

* შესასყიდი მომსახურების ფასი;
* კომპანიის გამოცდილება / სანდოობა;
* საკვალიფიკაციო დოკუმენტების სრულყოფილად წარმოდგენა;
* სატენდერო მოთხოვნებთან შესაბამისობა.
  + - 1. **სატენდერო წინადადება**

**(ა)** სატენდერო წინადადებას თან უნდა ერთვოდეს შემდეგი დოკუმენტაცია/ინფორმაცია:

1. პრეტენდენტი იურიდიული პირის ამონაწერი საჯარო რეესტრის სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. ბოლო 1 (ერთი) დასრულებული ფინანსური წლის დადასტურებული ბრუნვა;
5. კომპანიის კორპორატიული კლიენტების ჩამონათვალი;
6. მინიმუმ ორი სარეკომენდაციო წერილი;
7. „ინფორმაცია პრეტენდენტის შესახებ“, შევსებული დანართ #1-ში მითითებული სახით;
8. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #2-ის სახით);
9. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი დანართი #3-ს სახით;
10. შევსებული და ხელმოწერილი კომერციული შეთავაზება დანართი #5-ის სახით (ლარში, დღგ-ს ჩათვლით); ასევე, კომერციული შეთავაზების ელექტრონული ვერსია ექსელის ფორმატში;

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში). ხარჯთაღრიცხვა და დასრულებული ფინანსური წლის დადასტრურებული ბრუნვა იყოს წარმოდგენილი როგორც ხელმოწერილის და დამოწმებული ასევე ექსელის ფორმატში,

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 (ხუთი) კალენდარულ დღეზე მეტი ვადით.

პრეტენდენტი სატენდერო წინადადების წარმოდგენით ადასტურებს, რომ (ა) იგი გაეცნო დანართი #4-ის სახით წარმოდგენილ შესყიდვის ხელშეკრულების ნიმუშს, რომლის გაფორმებაც მოხდება გამარჯვებულ პრეტენდენტთან და თანახმაა აღნიშნული რედაქციის გაფორმებაზე და (ბ) მისთვის ცნობილია, რომ ხელშეკრულების მოქმედების პერიოდში არ აქვს უფლება, გაზარდოს სახელშეკრულებო ფას/ებ/ი ან სხვაგვარად გააუარესოს შემსყიდველის მდგომარეობა.

შემსყიდველი უფლებამოსილია ხელშეკრულებაში განახორციელოს გარკვეული პირობების დაზუსტება/შეცვლა/დამატება;

**(ბ) დამატებითი მოთხოვნები (ასეთის არსებობისას):**

არ არის მოთხოვნილი.

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის იმ უძრავ ქონებაზე, რომელიც გამოყენებული უნდა იყოს მომსახურების გასაწევად, რეგისტრირებული იქნება რაიმე სახის შეზღუდვა/აკრძალვა/ყადაღა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:

* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.

1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
   * + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2018 წლის 12 ოქტომბრის 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: [Evex\_Purchasing@evex.ge](mailto:Evex_Purchasing@evex.ge).